100

༄༅། །བདེན་པ་གཉིས་ཀྱི་བཞག་ཚུལ་རྣམ་པར་ངེས་པའི་བསྟན་བཅོས།
།ཨོཾ་སྭསྟི་སིཊྛཾ། བདེན་པ་གཉིས་ཀྱི་བཞག་ཚུལ་རྣམ་པར་ངེས་པའི་བསྟན་བཅོས།
སངས་རྒྱས་ཐམས་ཅད་དགོངས་པ་གཅིག་དང་དབྱངས་གཅིག་ཏུ་རྣམ་པར་ངེས་པའི་རྒྱལ་པོ་ལ་
ཕྱག་འཚལ་ལོ། །ལྟ་བ་ཡོད་དང་མེད་སོགས་ཀྱི། །སྤྲོས་པའི་མཐའ་གཅིག་ལ་བརྟེན་པ། །མུ་
སྟེགས་ཡིན་ནོ་དེ་ལས་གཞན། །དབུས་དང་ནང་ན་གནས་ཞེས་བརྗོད། །ནང་པས་བརྟགས་པའི་
བདག་མེད་པ། །མུ་སྟེགས་ཀྱིས་བརྟགས་བདག་ཡོད་པ། །ཀུན་རྫོབ་དོན་དམ་བདེན་ནོ་ཞེས། །
མུ་སྟེགས་པ་ཀུན་མཐུན་པ་སྨྲ། །མུ་སྟེགས་ཀྱིས་བརྟགས་ཀུན་རྫོབ་དང་། །ལྷན་སྐྱེས་ཀྱིས་བཟུང་
དོན་དམ་ཞེས། །འཇིག་རྟེན་པས་འཆད་འདིའི་རིགས་པས། །བདག་མེད་བདེན་མེད་ཀུན་རྫོབ་
དང་། །དེ་དང་དེ་ཡོད་དོན་དམ་པར། །འཇིག་རྟེན་གྱིས་འཆད་དེ་ཡི་ཕྱིར། །ཀླུ་སྒྲུབ་ཟླ་གྲགས་
རང་གི་ལུགས། །འཇིག་རྟེན་ལྷན་ཅིག་སྐྱེས་པའི་བློས། །གང་བཟུང་ཡོད་པར་སྨྲ་བ་བརྫུན། །
བདག་དང་བདེན་གྲུབ་འཇིག་རྟེན་པས། །དོན་དམ་བདེན་པར་མི་འཆད་ན། །སྒྱུ་མའི་སེམས་ཅན་
ལོངས་སྤྱོད་བཅས། ། བརྫུན་པར་འཆད་པ་དེ་ཀོ་ཅི། །འཇིག་རྟེན་ལུགས་ཀྱི་དོན་དམ་ཀུན། །
ཀུན་རྫོབ་ཉིད་ཕྱིར་ཡོད་མི་བཞེད། །འོ་ན་བསོད་ནམས་ཚོགས་སོག་ཚེ། །སྦྱིན་པོ་ལ་སོགས་འཁོར་
གསུམ་པོ། །ཡོད་མ་ཡིན་ནམ་བདེན་པར་འདོད། །བདེན་ན་འཁོར་གསུམ་མི་དམིགས་པ། །
ཅི་ལ་ཟེར་ཞེས་རྒོལ་བའི་ལན། །སྒྱུ་མའི་མཁན་པོ་རང་ལུགས་ལ། །ཡོད་མ་ཡིན་ཡང་ལྟད་མོ་
བའི། །ངོར་ཡོད་རྟེན་འབྲེལ་སྣ་ཚོགས་པས། །དགའ་དང་བདེ་བར་བྱེད་དེ་བཞིན། །འཁྲུལ་
མེད་ཡེ་ཤེས་ངོར་མེད་ཀྱང་། །རྣམ་ཤེས་ཡང་དག་མིན་རྟོག་ལ། །ཇི་ལྟར་སྣང་བཞིན་ཚོགས་
བསགས་པས། །སྒྱུ་མ་ལྟ་བུར་རྫོགས་སངས་རྒྱས། །སྒྱུ་མའི་སྐུ་དང་བསོད་ནམས་ཚོགས།
ཀུན་རྫོབ་བདེན་ཕྱིར་རང་ལུགས་ལ། །ཡོད་མ་ཡིན་མོད་འཇིག་རྟེན་གྱི། །ངོར་བྱས་སྨྲ་བ་ཡིན་
ཞེས་གསུངས། །དེ་བས་ཀྱང་ནི་མཚར་ཆེ་བ། །རང་གི་ལུགས་ལ་ཆོས་གང་ཡང་། །ཡོན་མིན་
101

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཕྱིར་ན་དོན་དམ་པའི། །བདེན་པ་ཡང་ནི་གང་ནས་བཙལ། །མེད་པར་ཡང་ནི་མི་འདོད་པས། །
ཆད་པའི་མཐར་ལྷུང་མ་ཡིན་པ། །ཁོ་ནར་མ་ཟད་ཡོད་པའི་ཆོས། །ཁས་མི་ལེན་ཕྱིར་ཆད་མི་
སྲིད། །མོ་གཤམ་བུ་ཡོད་མིན་པའི་ཚེ། །བུ་མེད་ཆད་པ་མིན་དེ་བཞིན། །འོན་ཀྱང་བུ་མེད་དུ་ཞེན་
པ། །སྤྲོས་པའི་མཐའ་ཕྱིར་དེ་མེད་པར། །དམ་བཅའ་བ་ཡང་འདིར་མི་འཐད། །དེ་བཞིན་བདག་
དང་བདེན་གྲུབ་ཆོས། །ཡོད་མ་ཡིན་མོད་མེད་པར་ཡང་། །དམ་མི་འཆའ་བ་རིགས་ཚོགས་གཞུང་། །
གཞན་དུ་ཡུལ་གྱི་སྤྲོས་པའི་མཐའ། ཁ་ཅིག་བཀག་པ་མེད་པར་ཡང༌། །ཡུལ་གྱི་ཞེན་བློ་བཀག་
ཙམ་གྱིས། །ཆོག་པ་སྔགས་དང་བྱམས་པའི་གཞུང་། །དེ་བཞིན་མདོ་སྡེ་སྤྱོད་པ་དང་། །རྣལ་
འབྱོར་སྤྱོད་པའི་དབུ་མར་ཡང་། །ཀུན་རྫོབ་འཇོག་ཚུལ་དེ་དེ་བཞིན། །རང་གི་ལུགས་ན་ཧ་ཅང་
ཐལ། །མདོ་སྡེ་པས་ནི་རྒྱུན་རགས་པ། །ཀུན་རྫོབ་ཉིད་ཕྱིར་ཡོད་མིན་ཞིང་། །རྡུལ་དང་ཤེས་པ་
ཆ་མེད་པ། །དོན་དམ་ཉིད་ཕྱིར་བདེན་པར་འདོད། །དེ་འདྲའི་རྣམ་གཞག་ལེགས་ལྡན་དང་།
ཡེ་ཤེས་སྙིང་པོས་ཐ་སྙད་དུའང༌། །བཞེད་མ་ཡིན་ཏེ་ཇི་སྐད་དུ། །ཇི་ལྟར་སྣང་བཞིན་ངོ་བོའི་
ཕྱིར། །འདི་ལ་དཔྱད་པ་མི་འཇུག་གསུངས་། །སེམས་ཙམ་གཞུང་དུ་རྣམ་ཤེས་དང་། །ཕྱི་རོལ་
བདེན་བརྫུན་སོ་སོར་འབྱེད། །ཡང་ན་རྣམ་ཤེས་བརྫུན་པ་དང༌། །ཡེ་ཤེས་དམ་པའི་དོན་དུ་
འདོད། །ཞི་འཚོ་རྗེས་འབྲང་དང་བཅས་པ། །སྒྲུབ་ཆོས་ཇི་སྙེད་ཀུན་རྫོབ་དང༌། །མཐར་ཐུག་ཚེ་
ན་དོན་དམ་པའི། །བདེན་པའང་ཡོད་པར་མི་བྱེད་དོ། །བྱེ་བྲག་སྨྲ་དང་མདོ་སྡེ་པ་། །གང་ཟག་
རྫས་ཡོད་མིན་པ་དང་། །ཕྱོགས་དང་དུས་ཀྱི་ཆ་མེད་པའི། །རྡུལ་དང་ཤེས་པ་དོན་དམ་པའི། །
བདེན་པར་འདོད་དོ་སེམས་ཙམ་པས། །དེ་འདྲ་གྲུབ་མཐས་བརྟགས་པ་ཡིས། །ཀུན་རྫོབ་ཉིད་
ཕྱིར་ཡོད་མིན་འདོད། །དྲུག་གིས་གཅིག་ཆར་བསྐོར་བ་ཡིས། །རིགས་པས་རྡུལ་གྱི་ཆ་མེད་ནི། །
མི་སྲིད་ཤེས་པ་ཆ་མེད་དང་། །བདག་མེད་པ་ཡང་མ་ཡིན་པ། །དགག་ན་དོན་མཐུན་མེད་པར་ནི། །
དགག་ན་ཡོད་མ་ཡིན་ཞེས་བཞེད། །ཕྱི་དོན་ཕྲ་རགས་གཉིས་ཀ་ཡང༌། །ཀུན་རྫོབ་བདེན་པར་
ཆབས་ཅིག་མོད། །དུས་གསུམ་ཅིག་ཆར་མི་སྐྱེ་བས། །ཆ་མེད་རྣམ་ཤེས་དོན་དམ་པའི། །བདེན་
པར་སེམས་ཙམ་པ་འདི་འདོད། །རྣལ་འབྱོར་སྤྱོད་གཞུང་དབུ་མ་པས། །རྣམ་ཤེས་དེ་འདྲ་རིགས་
པ་ཡིས། །དཔྱོད་བཟོད་མིན་དང་མཉམ་གཞག་གི །མྱོང་བྱ་མིན་ཕྱིར་ཀུན་རྫོབ་ཀྱི། །བདེན་ཕྱིར་
102

བདེན་པ་གཉིས་ཀྱི་བཞག་ཚུལ་རྣམ་པར་ངེས་པའི་བསྟན་བཅོས།
ཡོད་མ་ཡིན་ཕྱིར་མོད། །གཉིས་མེད་ཡེ་ཤེས་རྒྱུན་བཅས་ཀྱང་། །འཛིན་རྣམ་ཉིད་ཕྱིར་དོན་དམ་
བདེན། །ངོ་བོ་ཉིད་མེད་སྨྲ་ཀུན་གྱིས། །གཞི་ལམ་འབྲས་བུའི་ཡེ་ཤེས་ཀུན། །དཔྱད་མི་བཟོད་
ཕྱིར་ཀུན་རྫོབ་བདེན། །སྒྱུ་མ་རིགས་སྒྲུབ་དབུ་མ་པ། །རིགས་པས་བསྒྲུབས་པའི་མེད་པར་དགག།
རྟགས་ཀྱི་བསྒྲུབ་བྱ་དངོས་ཡིན་ཕྱིར། །དོན་དམ་བདེན་ཞེས་འདོད་པ་དང་། །རྟགས་ཀྱི་བསྒྲུབ་
བྱ་ཐ་སྙད་ཉིད། །ཡིན་ཕྱིར་ཕྱོགས་ཆོས་ངེས་བློ་ཡིས། ། གང་གསུངས་དོན་དམ་བདེན་ནོ་ཞེས།
ལུགས་གཉིས་སྔོན་བྱུང་ཕྱི་དུས་སུའང་། །དེ་ལྟར་འདོད་དོ་རྟ་དབྱངས་ཀྱིས། །དོན་དམ་བྱང་ཆུབ་
སེམས་བསྒོམ་པའི། །རིམ་པར་འདི་བཀག་ལོ་ཆེན་གྱིས། །བདག་མེད་དོན་དམ་བདེན་ནོ་
ཞེས། །ཟེར་བ་དབུ་མ་རང་བརྒྱུད་པའི། །གཞུང་ལུགས་མིན་པར་ལུང་གིས་བསྒྲུབས། །རབ་ཏུ་མི་
གནས་དབུ་མ་པས། །རྟགས་ཀྱི་བསྒྲུབ་བྱ་གང་གང་དེ། །སྤྲོས་པའི་ཕྱོགས་གཅིག་བཀག་ཙམ་
ལས། །མ་འདས་ཕྱིར་ན་ཀུན་རྫོབ་བདེན། །ཉིད་ཕྱིར་དེ་ཡོད་མིན་པ་ཡང་། །དགག་བྱ་ཡོད་མ་
ཡིན་པར་གསུངས། །འོ་ན་རབ་ཏུ་མི་གནས་པས། །སྤྲོས་ཀུན་བྲལ་བའི་སྟོང་པ་ཉིད། །དོན་
དམ་བདེན་པར་འདོད་དམ་ཞེས། །ཞེ་ན་སྤྲོས་པ་ཀུན་བཅོམ་ཚེ། །སྤྲོས་བྲལ་ཡོད་པ་ག་ལ་
སྲིད། །དོན་དམ་བདེན་པའི་མཚན་གཞི་ནི། །སྒྲ་དང་རྟོག་པས་མི་འཛིན་མོད། །རྣམ་ཀུན་པ་
ཡི་ཡེ་ཤེས་ཀྱང་། །མེད་པར་དགག་ལ་མངོན་སུམ་དུ། །འཇུག་པར་ཐེག་ཆེན་ཆོས་ལ་མེད། །
འཁོར་ལོ་གསུམ་པའི་ཆོས་ཀྱི་སྐད། །ཚད་མར་བཞེད་པའི་དབུ་མ་པས། །གཟུང་འཛིན་ཆོས་དང་
དེ་བཀག་པའི། །གཞན་སེལ་ཀུན་རྫོབ་བདེན་ཞེས་མོད། །ངེས་དོན་ཡེ་ཤེས་དོན་དམ་པའི། །
བདེན་པར་བཞེད་པ་མཉམ་གཞག་དང༌། །རྗེས་ཐོབ་ཤན་འབྱེད་གཉིས་ཀའི་སྐབས། །འོ་ན་
རིགས་པས་དཔྱད་པའི་ངོར། །དེ་མི་རྙེད་པ་ཅི་ཞེ་ན། །རིགས་པ་སྒྲ་དང་རྟོག་པ་དང༌། །ཉམས་
མྱོང་ཟག་མེད་ཡེ་ཤེས་ཕྱིར། །དེས་མྱོང་བ་ལ་འཇིག་རྟེན་པའི། །ཐོས་བསམ་བསྒོམ་པས་གནོད་
མི་ནུས། །ཐལ་རང་གཞུང་གི་སྟོང་པ་ཉིད། །མངོན་སུམ་རྟོགས་པའི་བློ་མེད་ན། །གང་གིས་གང་
གང་སྤོང་དང་ནི། །ཇི་ལྟར་སྤངས་དང་དེ་སྤངས་པའི། །ས་མཚམས་དབྱེ་བ་གང་ཡིན་དང་། །
སྒྲིབ་ཀུན་སྤངས་པའི་སངས་རྒྱས་ནི། །ཡོད་མ་ཡིན་ནམ་ཡོད་ན་ཡང༌། །ཀུན་ལ་རྨོངས་པར་ཐལ་
ཞེ་ན། །གང་གིས་སྤོང་བློ་ཐུན་མཚམས་སུ། །མཉམ་པར་བཞག་ལས་ལངས་བློ་དང་། །གང་
103

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
ཞིག་སྤོང་ན་མ་བརྟགས་པ། །གཅིག་པུར་ཉམས་དགའི་སྒྲིབ་ཀུན་དང་། །སྤངས་པའི་ས་མཚམས་
སོ་སོ་ཡི། །བསོད་ནམས་ཚོགས་ལ་འཇུག་ཚེ་དང་། །ལུང་བསྟན་ལུང་མ་བསྟན་པའི་ཆོས། །གང་
ཡང་ཡོད་མ་ཡིན་པར་ནི། །སྟོང་པ་ཉིད་དུ་རོ་གཅིག་པར། །གྱུར་ལ་ལྡང་བློ་མི་སྲིད་པ། །དེ་དེ་
རྫོགས་པའི་སངས་རྒྱས་སོ། །རྒྱས་པར་བཤད་ན་ཆོས་མཆོག་གི །ཡེ་ཤེས་སྟོང་ཉིད་ཡུལ་ཅན་བློས། །
སྤོང་བར་བྱེད་དོ་གང་སྤང་བྱ། །མ་འོངས་སྐྱེ་རུང་ཆོས་ཅན་ཏེ། །ཇི་ལྟར་སྤོང་ན་ཆོས་མཆོག་བློ། །
སྟོང་པ་ཉིད་དུ་ཐིམ་གྱུར་པའི། །བྱ་རྫོགས་སྐད་ཅིག་མཐོང་ལམ་དུ། །རིགས་པ་དྲུག་ཅུའི་གཞུང་
གིས་བཤད། །དེ་ལས་བཞེངས་པའི་རྗེས་ཐོབ་བློས། །ཕྱི་མས་སྒོམ་སྤང་སྤོང་ལ་འཇུག །ས་དགུ་
པོ་ཡི་མཉམ་གཞག་ལས། །སྤང་བྱ་ཆེ་སོགས་སྤངས་པ་ཡིས། །རྣམ་གྲོལ་རེ་རེའི་འཇུག་ཐོགས་
སུ། །རྗེས་ཐོབ་བློ་གྲོས་རྒྱ་ཆེ་བས། །བསོད་ནམས་ཚོགས་ཆེན་རྫོགས་པར་བྱེད། །དེ་ཡི་དེ་མ་
ཐག་རྐྱེན་ནི། །སྦྱོར་བའི་དུས་ཀྱི་འཕེན་བྱེད་དང་། ། རྟོག་པའི་ས་བོན་ཡོད་པ་ལས། །ཡིན་ནོ་
ས་བརྒྱད་པར་སླེབ་ཚེ། །དེ་དག་མེད་ཕྱིར་སངས་རྒྱས་ཀྱིས། །འགོག་ལས་སློང་བར་མཛད་དགོས་
སོ། །འདི་ཡི་འགོག་པ་མེད་དགག་ཏུ། །ཟབ་མོ་འཇིགས་རུང་འཆད་པོས་བཤད། །ལངས་པའི་
ཡེ་ཤེས་དང་པོ་དེའི། །དེ་མ་ཐག་རྐྱེན་ཅི་ཞེ་ན། །ཡང་དག་མིན་རྟོག་ཕྲ་མོ་ཡི། །བག་ཆགས་
དྲུངས་མ་ཕྱུང་ལས་སོ། །ས་བདུན་པར་ནི་འགོག་པ་ལས། །ལྡང་ལ་འབད་རྩོལ་མི་དགོས་པ། །
སྒྲ་དོན་འདྲེས་པར་འཛིན་པ་ཡི། །རྟོག་པ་གནས་མ་གྱུར་ལས་ཏེ། །འཇུག་ལ་འབད་རྩོལ་མི་
དགོས་པའང་། །ས་དྲུག་པ་ཡི་རྗེས་ཐོབ་ཏུ། །ཤེར་ཕྱིན་ལྷག་པར་གྱུར་ལས་ཡིན། །དབུ་མའི་
ལུགས་ལ་འགོག་སྙོམས་ཀྱི། །ངོས་འཛིན་སྟོང་ཉིད་རྟོགས་བློ་ཞེས། །བཤད་ན་ཟབ་མོ་འཇིགས་
རུང་མིན། །ས་བཅུ་ཐ་མའི་རྗེས་ཐོབ་བློ། །སྟོང་པ་ཉིད་དུ་རོ་གཅིག་པར། །སོང་བ་རྒྱུན་གྱི་ཐ་མའི་
སྟེ། །དེས་ན་རྗེས་ཐོབ་བློ་མི་སྲིད། །རྫོགས་སངས་རྒྱས་ཕྱིར་ཆོས་ཀྱི་སྐུ། །མེད་དགག་ནམ་
མཁའ་དང་མཉམ་པ། །ཡིན་ནོ་གཟུགས་ཀྱི་སྐུ་འདི་དག །མཐའ་ཡས་ཡོན་ཏན་ཀུན་རྫོགས་པར།
སྣང་ངོ་གཞན་སེམས་ཀྱིས་མ་བསྡུས། །སངས་རྒྱས་སེམས་ཅན་གང་གི་ཡང་། །སས་མ་བསྡུས་
པའི་རྫོགས་སངས་རྒྱས། །ཅི་ཞེས་ཟེར་ན་སངས་རྒྱས་ཀྱི། །མཛད་པ་རྫ་མཁན་སྟོབས་ཆེན་གྱི། །
འཁོར་ལོ་འཁོར་བའི་དཔེས་བསྟན་ཞིང་། །ས་རྣམས་ཀུན་གྱི་མཉམ་གཞག་ནི། །མཁའ་ལ་
104

བདེན་པ་གཉིས་ཀྱི་བཞག་ཚུལ་རྣམ་པར་ངེས་པའི་བསྟན་བཅོས།
འཕུར་བའི་བྱ་རྗེས་ལྟར། །རྣམ་དབྱེ་མི་ཕྱེད་པས་བསྟན་ནོ། །དེ་ནས་ཞར་བྱུང་འདི་བཤད་པ། །
སངས་རྒྱས་ས་ནི་སྒྲིབ་ཀུན་དང༌། །བྲལ་བའི་མེད་པར་དགག་པ་དང་། །མ་ཡིན་དགག་ལ་ངོས་
འཛིན་པའི། །ཤིང་རྟའི་སྲོལ་ཆེན་གཉིས་འདིར་བྱུང་། །ལུགས་དང་པོར་ནི་སངས་རྒྱས་ཀྱིས། །
གཟིགས་པའི་ཆོས་འགའ་ཡོད་མིན་ཕྱིར། །སེམས་ཅན་སངས་རྒྱས་སྙིང་པོ་ཅན། །ཇི་ལྟར་ཡིན་
ཚུལ་དེ་མི་བཞེད། །འོན་ཀྱང་སྒྲིབ་བཅས་སེམས་སྟོང་ཉིད། །སྙིང་པོ་ཡིན་ཞེས་འདི་ན་སྨྲ། །དྲི་མ་
ཡོད་དང་སེམས་དེ་ཡི། །རང་སྟོང་སྨྲ་བ་འགལ་བའི་ཁུར། །སྲོལ་གཉིས་པར་ནི་སེམས་ཅན་ཀུན། །
སངས་རྒྱས་སྙིང་པོ་ཅན་ནོ་ཞེས། །འཆད་ལ་འགལ་བ་ཡོད་མིན་ཏེ། །འཆད་ཚུལ་དེ་མ་ཐག་དེར་
འབྱུང་། །ཅི་ཕྱིར་ཞེ་ན་སྒྲིབ་པ་ཀུན། །གདོད་ནས་ཟད་པ་ཉིད་ཕྱིར་དང་། །གཞི་དུས་ཡེ་ཤེས་
གདོད་མ་ནས། །ཡོད་ཉིད་ཕྱིར་ན་དྲི་མེད་ཀྱི། །ཤེས་ལ་ཡོན་ཏན་ཅི་མི་འཐད། །གཞི་དུས་དྲི་མ་
ཡེ་ཤེས་འདི། །དམ་པའི་དོན་གྱི་སེམས་ཅན་དང་། །དམ་པའི་དོན་གྱི་སངས་རྒྱས་ཀྱང༌། །
ཡིན་ཏེ་སྒྲིབ་པ་ཀུན་བྲལ་ཕྱིར། །འདི་ལ་ཐོག་མཐའ་དབུས་མེད་ཅིང་། །བསོད་ནམས་དང་ནི་ཡེ་
ཤེས་ཀྱི། །རྒྱུ་ལས་མ་བྱུང་བ་ཉིད་དང་། །རྒྱུན་གྱིས་རྟག་དང་མི་ཟད་ཕྱིར། །དང་པོའི་སངས་
རྒྱས་རྒྱུན་མེད་དང་། །རྟག་བརྟན་ཞི་བ་གཡུང་དྲུང་ཉིད། །རྫོགས་སངས་རྒྱས་ཀྱིས་འདི་ཁོ་ན། །
ལས་གཞན་གཟིགས་པ་མེད་མོད་ཀྱི། །སེམས་ཅན་བཏགས་པའི་ཡོད་ཉིད་དུ། ཁས་ལེན་བྱས་
ནས་ཚོགས་སོག་དང་། །སྒྲིབ་པ་སྤོང་དང་ས་ལམ་དང་། །འཇུག་ཚུལ་རིམ་པ་དམ་བཅའི་ཚེ། །
ཀུན་ཀྱང་སངས་རྒྱས་སྙིང་པོ་ཅན། །ཡིན་པར་དམ་བཅའ་མི་རུང་སྟེ། །དྲི་མ་བསལ་བར་བྱར་
ཡོད་ཅིང་། །ཡོན་ཏན་བཞག་པར་བྱར་ཡོད་ཕྱིར། །མེད་ན་རང་བཞིན་རྣམ་དག་དང་། །གློ་བུར་
རྣམ་དག་དབྱེར་མི་རུང་། །དྲི་མར་བཅས་ཚེ་སྟོབས་སོགས་ལ། །རང་གི་ཡོན་ཏན་ཡོད་མ་ཡིན། །
དང་པོའི་སངས་རྒྱས་སེམས་ཅན་རྣམས། །སངས་རྒྱས་གང་ཡིན་བརྟག་བྱའི་ཚེ། །སངས་རྒྱས་
ཡིན་ཏེ་ཤཱཀ་ཐུབ་ཀྱིས། །རྫོགས་སངས་རྒྱས་སུ་གཟིགས་ཕྱིར་ཏེ། །དེས་མ་གཟིགས་པའི་ཆོས་
ཀྱི་དབྱིངས། །ཡོད་མ་ཡིན་ཞིང་གང་གཟིགས་པ། །དེ་